નાગરીકોને સીંગલ પેમેન્ટ સિસ્ટમ આપવાના હેતુથી બનેલ 38 કરોડના જનમિત્ર કોમન સીટી પેમેન્ટ સિસ્ટમ (CCPS) હેઠળ આ કાર્ડ ઈશ્યુ કરવામાં આવશે. આ સીંગલ પેમેન્ટ સિસ્ટમનો હેતુ BRTS અને AMTS બસ ટિકિટ, પ્રોપર્ટી ટેક્ષ, બર્થ સર્ટિફિકેટ, પાર્ક ટિકિટ અને શહેરમાં આવેલા રિટેઈલ આઉટલેટ્સમાં કરેલી ખરીદી અંગે ચૂકવણી કરવા માટેનો છે. નોંધનીય છે કે તત્કાલીન કેન્દ્રીય મંત્રી વેંકૈયાં નાયડૂએ અમદાવાદ મ્યુનિસિપલ કોર્પોરેશનની સ્માર્ટકાર્ડ પેમેન્ટ સિસ્ટમ સર્વિસની શરુઆત 24 જૂનના રોજ કરી હતી. તેમ છતા હજારો વિદ્યાર્થીઓ બસની ટિકિટ પૂરા પૈસા આપી ખરીદી રહ્યા હતા. કારણકે AMC દ્વારા CCPS અંતર્ગત BRTS ટર્મિનલ પરથી ટર્નસ્ટાઈલ્સ કાઢી લીધા હતા. 3 માસ બાદ જનમિત્ર કાર્ડ કે ટર્નસ્ટાઈલ્સ અંગે પાછા લગાવાયા નહોતા. એક પ્રેસ કોન્ફરન્સમાં AMC કમિશનર મુકેશ કુમારે જણાવ્યું હતું કે, ‘શહેરના 24 બસ સ્ટેન્ડ પર હવે જનમિત્ર કાર્ડ ઉપલબ્ધ કરાવાશે.’